smcproject/ml-wiki-sentences huggingface dataset:
നാദീയ പ്രജിഹ്വീയഘർഷം , നാദീയ ഗളീയഘർഷം തുടങ്ങിയവ മുഖരങ്ങളെപ്പോലെ തന്നെയാണ് പെരുമാറുന്നത്.
കേരളപാണിനി ഹകാരത്തെ ശിഥിലവ്യഞ്ജനമായി പരിഗണിച്ചത് ഇതുകൊണ്ടാണ്.
അകാരത്തിനു തുല്യമായ ഉപസ്വരമാണ് ഗളീയഘർഷം.
ലോകഭാഷകളിൽ 5 ശതമാനം മുഖരങ്ങളേ ശ്വാസിയായ സ്വനിമങ്ങളായി നിലനിൽക്കുന്നുള്ളൂ.
ഇവയിൽത്തന്നെ ശ്വാസീയമുഖരങ്ങൾ നാദികളായിത്തീരുകയോ ദൃഢീകരണത്തിനു വിധേയമായി [ç] യെയോ [ɬ] യെയോ പോലെ ഘർഷങ്ങളായിത്തീരുകയോ ചെയ്യുന്നത് സാധാരണമാണ്.
ഇംഗ്ലീഷിലെ മുഖരസ്വനിമങ്ങൾ
ഇംഗ്ലീഷ് ഭാഷയിലെ വ്യഞ്ജനീയമായ മുഖരസ്വനിമങ്ങൾ ഇവയാണ്: /l/, /m/, /n/, /ŋ/, /ɹ/, /w/, /j/.
മലയാളത്തിലെ മുഖരസ്വനിമങ്ങൾ
മലയാളത്തിലെ സ്വരങ്ങളൊഴികെയുള്ള മുഖരസ്വനിമങ്ങൾ താഴെ:
/ങ/, /ഞ/, /ണ/, /ന/, /ന/, /മ/
/യ/, /ഴ/, /വ/
/ര/, /റ/, /ല/, /ള/
മുഖ്തദാ സ്വദ്‌ർ ഇംഗ്ലീഷ് വിലാസം https://ml.wikipedia.org/wiki/Muqtada_al-Sadr
ഇറാഖിലെ പ്രമുഖ ശിയാ നേതാവും തീവ്രവാദ പ്രസ്ഥാനമായ ജെയ്ഷുൽ മഹ്ദിയുടെ നേതാവുമാണ് മുഖ്തദാ സ്വദ്‌‌ർ .
യഥാർ‌ത്ഥ നാമം സയ്യിദ് മുഖ്തദാ മുഹമ്മദ് മുഹമ്മദ് സ്വാദിഖ് ബാഖിർ അൽ-സദ്‌ർ ( അറബി - السيد مقتدى محمد محمد صادق باقر الصدر ).
ശിയാ നേതാവായ മുഹമ്മദ് സാദിഖ് അൽ-സദ്‌റിൻറെ മകനും ലെബനാനിലെ അമൽ പാർ‌ട്ടിയുടെ സ്ഥാപകനായ മൂസാ സ്വദ്‌റിൻറെ പിതൃവ്യപുത്രനുമാണ്.
പ്രമുഖ സാമ്പത്തിക ശാസ്ത്രജ്ഞനും ഇസ്ലാമിക ചിന്തകനുമായിരുന്ന മുഹമ്മദ് ബാഖിർ സദ്‌ർ ഇദ്ദേഹത്തിൻറെ അമ്മാവനാണ്.
നജഫിലെ പ്രസിദ്ധമായ ഹൗസയിൽ നിന്നും ഹുജ്ജതുൽ ഇസ്ലാം ബിരുദം നേടിയിട്ടുണ്ട്.
ഇപ്പോൾ നജഫിലെ സെമിനാരിയിൽ ആയത്തുല്ലാ പദവിക്കു വേണ്ടിയുള്ള പഠനത്തിലാണ്.
പിതാവായ മുഹമ്മദ് സാദിഖ് അൽ‌-സദ്‌ർ ഇറാഖ് ഭരണാധികാരിയായിരുന്ന സദ്ദാം ഹുസൈൻറെ ഭരണകാലത്ത് കൊല്ലപ്പെട്ടു.
അദ്ദേഹത്തിൻറെ മരണത്തിന് പിന്നിൽ സദ്ദാം ഹുസൈൻ‍ ആണെന്നാണ് പൊതുവെയുള്ള വിലയിരുത്തൽ.
സദ്ദാം ഹുസൈൻ ഭരണകൂടത്തിൻറെ തകർ‍ച്ചക്കു ശേഷം അമേരിക്കൻ അധിനിവേശത്തിനെതിരെ പോരാടുന്നതിനു വേണ്ടി ജെയ്ഷുൽ മഹ്ദി എന്ന പേരിൽ ഒരു സായുധസംഘടന രൂപവത്കരിക്കുന്നതോടെയാണ് മുഖ്തദ അൽ-സദ്‌ർ ഇറാഖിനകത്തും പുറത്തും പ്രസിദ്ധനാകുന്നത്.
പിന്നീട് അൽഹൗസന്നാത്വിഖ എന്ന പേരിൽ ഒരു വാരികയും പ്രസിദ്ധീകരണമാരം‌ഭിച്ചു.
അധിനിവേശ സൈന്യത്തിനെതിരായ വികാരമിളക്കി വിടുന്നു എന്ന പേരിൽ ഇറാഖിലെ അമേരിക്കൻ അധികാരിയായിരുന്ന പോൾ ബ്രെമർ വാരിക 60 ദിവസത്തേക്ക് പൂട്ടിയിട്ടിരുന്നു.
ശിയാ നേതാവായിരുന്ന അബ്ദുൽ മജീദുൽ ഖൂഈ കൊല്ലപ്പെട്ടതിനെത്തുടർന്ന് 2004 മെയ് 14-വെള്ളിയാഴ്ച ജെയ്ഷുൽ മഹ്ദിയും അമേരിക്കൻ അധിനിവേശ സൈന്യവും തമ്മിൽ നജഫിൽ വെച്ച് രൂക്ഷമായ ഏറ്റുമുട്ടലുണ്ടായി.
മുഖ്തദാ സ്വദ്‌റിനെ പിടി കൂടുന്നതിനായി അധിനിവേശ സേന നജഫ്- കൂഫ റോഡ് ഉപരോധിച്ചെങ്കിലും സൈന്യത്തിൻറെ കണ്ണു വെട്ടിച്ച് കൂഫയിലെ പള്ളിയിൽ ജുമുഅ നമസ്കാരത്തിനു നേതൃത്വം നൽ‍‌കാൻ മുഖ്തദ സ്വദ്‌റെത്തയിരുന്നു.
അധിനിവേശം നില നിൽ‌ക്കുന്നിടത്തോളം ഇറാഖിലെ പൊതുതെരഞ്ഞെടുപ്പിന് നിയമസാധുതയില്ലെന്നാണ് സ്വദ്‌റിൻറെ അഭിപ്രായം.
മുഖ്താറോവ് മസ്ജിദ്
വടക്കൻ ഒസേഷ്യ-അൽനാനിയയുടെ തലസ്ഥാന നഗരമായ വ്‌ളാഡികാവ്കാസിൽ ടെറേക് നദിയുടെ ഇടത് കരയിൽ സ്ഥിതി ചെയ്യുന്ന ചരിത്ര പ്രസിദ്ധമായ ഒരു മുസ്ലി പള്ളിയാണ് മുഖ്താറോവ് മസ്ജിദ് - Mukhtarov Mosque .
1900-1908ൽ ഈ പള്ളിയുടെ നിർമ്മാണത്തിന് ധനസഹായം നൽകിയ അസർബൈജാനി കോടീശ്വരനായ മുർതുസ മുഖ്തറോവിന്റെ പേരിൽ നിന്നാണ് പള്ളിക്ക് ഈ പേര് ലഭിച്ചത്.
വാസ്തുശില്പി
പ്രമുഖ പോളിഷ് (പോളണ്ട്) വാസ്തുശില്പിയായിരുന്ന ജോസഫ് പ്ലോക്കോ ഈജിപ്തിലെ അൽഅസ്ഹർ പള്ളി, കെയ്‌റോയിലെ മറ്റു പള്ളികൾ എന്നിവയിൽ നിന്ന് പ്രചോദനം ഉൾക്കൊണ്ടാണ് ഈ മസ്ജിദ് നിർമ്മിച്ചത് .
അസർബൈജാനിലെ ബാക്കുവിലെ മുഖ്താറോവ് കൊട്ടാരത്തിന്റെ ശില്പിയും ജോസഫ് പ്ലോസ്‌കോ തന്നെ ആയിരുന്നു.
ഒസ്സേഷ്യൻ മുസ്‌ലിം ന്യൂനപക്ഷങ്ങളാണ് ഈ പള്ളി പരിപാലിച്ചു പോരുന്നത്.
1990കളിൽ വടക്കൻ ഒസ്സെഷ്യയിൽ നിന്ന് പുറത്താക്കപ്പെടുന്നതിന് മുമ്പ് വ്‌ലാഡികാവ്കാസിൽ വസിച്ചിരുന്ന നോർത്ത് കോക്കസിലെ വടക്കുകിഴക്കൻ കൊക്കേഷ്യൻ തദ്ദേശിയരായ വംശീയ സമൂഹമായിരുന്ന ഇംഗുഷ് നിവാസികളും ഈ പള്ളി ഉപയോഗിച്ചിരുന്നു.
കോക്കസസ് പർവതനിരകളുടെ നാടകീയ പശ്ചാത്തലത്തിന് വിപരീത ദിശയിൽ മനോഹരമായ പശ്ചാത്തലത്തിലാണ് പള്ളി സ്ഥിതിചെയ്യുന്നത്.
1934 മുതൽ ഈ പള്ളി ചരിത്രപരമായ ഒരു നാഴികക്കല്ലായി സംരക്ഷിക്കപ്പെട്ടു പോരുന്നുണ്ട്.
1996 ൽ ഒരു സ്‌ഫോടനത്തിൽ പള്ളിക്ക് കേടുപാടുകൾ സംഭവിച്ച് നശിക്കുകയും പിന്നീട് പുനസ്ഥാപിക്കുകയും ചെയ്തു.
ബാഹ്യ കണ്ണികൾ Mukhtarov Mosque (Vladikavkaz) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) അവലംബം ↑ ↑
മുഖപ്രസംഗം ഇംഗ്ലീഷ് വിലാസം https://ml.wikipedia.org/wiki/Editorial നഗ്ന രംഗങ്ങൾ ഉൾക്കൊള്ളുന്ന ഒരു സിനിമ വായനക്കാർ കാണരുതെന്ന് ശുപാർശ ചെയ്യുന്ന 1921 ലെ ഫോട്ടോപ്ലേയുടെ എഡിറ്റോറിയൽ
ഒരു പത്രം , മാഗസിൻ അല്ലെങ്കിൽ മറ്റേതെങ്കിലും രേഖാമൂലമുള്ള രേഖയുടെ പ്രസാധകർ അല്ലെങ്കിൽ മുതിർന്ന എഡിറ്റോറിയൽ സ്റ്റാഫ് എഴുതിയ പ്രധാന ലേഖനമാണ് മുഖപ്രസംഗം, എഡിറ്റോറിയൽ , ലീഡിങ്ങ് ആർട്ടിക്കിൾ (യുഎസ്) അല്ലെങ്കിൽ ലീഡർ (യുകെ) എന്ന് അറിയപ്പെടുന്നത്.
ഓസ്‌ട്രേലിയൻ , അമേരിക്കൻ ഐക്യനാടുകളിലെ പ്രധാന പത്രങ്ങളായ ദി ന്യൂയോർക്ക് ടൈംസ് , ബോസ്റ്റൺ ഗ്ലോബ് എന്നിവ പലപ്പോഴും എഡിറ്റോറിയലുകളെ "ഒപ്പീനിയൻ" എന്ന തലക്കെട്ടിൽ തരംതിരിക്കുന്നു.
ചിത്രീകരണ എഡിറ്റോറിയലുകൾ എഡിറ്റോറിയൽ കാർട്ടൂണുകളുടെ രൂപത്തിൽ പ്രത്യക്ഷപ്പെടാം.
സാധാരണഗതിയിൽ, ഒരു പത്രത്തിന്റെ എഡിറ്റോറിയൽ ബോർഡ് ഏതെല്ലാം പ്രശ്നങ്ങളാണ് പ്രധാനമെന്ന് വിലയിരുത്തുന്നു.
എഡിറ്റോറിയലുകൾ‌ സാധാരണയായി അതിനായി സമർപ്പിച്ചിട്ടുള്ള പ്രത്യേക പേജിൽ ആണ്‌ പ്രസിദ്ധീകരിക്കുന്നത്, ഇത്‌ എഡിറ്റോറിയൽ‌ പേജ് എന്നറിയപ്പെടുന്നു.
പൊതുജനങ്ങൾ എഡിറ്റർ‌ക്ക് എഴുതുന്ന കത്തുകളും ഈ പേജിൽ ആണ് നൽകുന്നത്.
ഈ പേജിന് എതിർവശത്തുള്ള പേജിനെ ഒപ്-എഡ് പേജ് എന്ന് വിളിക്കുന്നു, അതിൽ പ്രസിദ്ധീകരണവുമായി നേരിട്ട് ബന്ധമില്ലാത്ത എഴുത്തുകാരുടെ അഭിപ്രായങ്ങൾ ( തിങ്ക് പീസുകൾ ) പ്രസിദ്ധീകരിക്കാറുണ്ട്.
ഒരു പത്രത്തിന് ഒന്നാം പേജ് തന്നെ ഒരു എഡിറ്റോറിയൽ പ്രസിദ്ധീകരിക്കാൻ തിരഞ്ഞെടുക്കാം.
ഇംഗ്ലീഷ് ഭാഷാ പ്രസ്സിൽ, ഇത് വളരെ അപൂർവമായി മാത്രമേ സംഭവിക്കുന്നുള്ളൂ, പ്രത്യേകിച്ചും പ്രാധാന്യമുള്ള വിഷയങ്ങളിൽ മാത്രം; എന്നാൽ യൂറോപ്യൻ രാജ്യങ്ങളായ ഡെൻമാർക്ക് , സ്പെയിൻ , ഇറ്റലി , ഫ്രാൻസ് എന്നിവിടങ്ങളിൽ ഇത് വളരെ സാധാരണമാണ്.
പല പത്രങ്ങളും തങ്ങളുടെ എഡിറ്റോറിയലുകൾ ലീഡർ റൈറ്ററുടെ പേരില്ലാതെയാണ് പ്രസിദ്ധീകരിക്കുന്നത്.
രചയിതാവിനേക്കാൾ വായനക്കാർ ഈ വിഷയം ചർച്ച ചെയ്യുന്നത് ഉറപ്പാക്കുന്നുവെന്ന് ദി ഗാർഡിയൻ നേതാവ്-എഴുത്തുകാരൻ ടോം ക്ലാർക്ക് പറയുന്നു.
ഒരു എഡിറ്റോറിയൽ ഒരു പത്രത്തിന്റെ ചായ്‌വ് പ്രതിഫലിപ്പിക്കുന്നുണ്ട്.
പത്രത്തിന്റെ തലവൻ എഡിറ്റർ എന്ന പേരിൽ അറിയപ്പെടുന്നു.
എഡിറ്റർ പലപ്പോഴും എഡിറ്റോറിയൽ സ്വയം എഴുതുകയില്ലെങ്കിലും അവർ മേൽനോട്ടം വഹിക്കുകയും ഉത്തരവാദിത്തം നിലനിർത്തുകയും ചെയ്യുന്നു.
വിമർശനാത്മകം, വിവാദപരം, ആഹ്വാനപരം, വ്യാഖ്യാനാത്മകം, വ്യക്തിനിഷ്ഠം എന്നിങ്ങനെ പത്രിധിപരുടെ മനോധർമ്മത്തിനനുസരിച്ച് മുഖപ്രസംഗത്തിൻ്റെ സ്വഭാവത്തിലും മാറ്റം വരാം.
ഫാഷൻ പബ്ലിഷിംഗ് രംഗത്ത്, ഒരു പ്രത്യേക തീം, ഡിസൈനർ, മോഡൽ അല്ലെങ്കിൽ മറ്റ് വിഷയത്തിൽ എഴുത്ത് ഇല്ലാതെെെ പൂർണ്ണ പേജ് ഫോട്ടോ ഉൾക്കൊള്ളുന്ന ഫോട്ടോ- എഡിറ്റോറിയലുകളെ പരാമർശിക്കാൻ ഈ പദം പലപ്പോഴും ഉപയോഗിക്കാറുണ്ട്.
മുഖപ്രസംഗത്തിൻ്റെ ശൈലി ഉപന്യാസത്തിൽ നിന്ന് വിഭിന്നമാണ്.
ഒരു മുഖപ്രസംഗത്തിന് സാധാരണയായി മൂന്ന് ഘട്ടങ്ങൾ ഉണ്ടാകും.
പരാമർശിക്കുന്ന വിഷയത്തിൻ്റെ ചുരുക്കം തുടക്കത്തിൽ നൽകുന്നു ഇതാണ് ആദ്യഘട്ടം, പിന്നീട് വിഷയം സമഗ്രമായി പ്രതിപാദിക്കുന്നു.
വിശകലനത്തിലൂടെ എത്തിച്ചേരുന്ന നിഗമനവും ഉപസംഹാരവുമാണ് അവസാനം.
ഇതും കാണുക കോളം (ആനുകാലികം) ദിനപത്രം അവലംബം പുറം കണ്ണികൾ മുഖപ്രസംഗം എന്നതിന്റെ വിക്ഷണറി നിർ‌വചനം.
എഡിറ്റോറിയൽ റൈറ്റിംഗ് ഉദാഹരണങ്ങൾ
മുഖമുദ്ര ഇംഗ്ലീഷ് വിലാസം https://ml.wikipedia.org/wiki/Mukhamudra
സൗഭാഗ്യ സിനി ആർട്ട്സിന്റെ ബാനറിൽ എം. രഞ്ജിത്ത് നിർമ്മിച്ച് അലി അക്ബർ സംവിധാനം ചെയ്തതും 1992-ൽ പുറത്തിറങ്ങിയതുമായ മലയാളചലച്ചിത്രമാണ് മുഖമുദ്ര .
തിലകൻ , ജഗദീഷ് , സിദ്ധിഖ് , സുനിത എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
ജെ. പള്ളാശ്ശേരി കഥയെഴുതിയി ഈ ചിത്രത്തിലെ ഗാനങ്ങൾ ഒ.എൻ വി കുറുപ്പ് രചിക്കുകയും മോഹൻ സിതാര ഈണമിടുകയും ചെയ്തു.
കൾ ക്ര.
താരം വേഷം 1 തിലകൻ അചുതൻ പിള്ള / അനന്തൻ പിള്ള 2 ജഗദീഷ് വർഗീസ് വളവിൽ 3 സിദ്ധിക് ഭരതൻ 4 സുനിത ദേവി 5 കെ.പി.എ.സി. ലളിത കൊച്ചുത്രേസ്യ 6 കവിയൂർ പൊന്നമ്മ ലക്ഷ്മി 7 രവീന്ദ്രൻ ബഷീർ 8 വി.കെ. ശ്രീരാമൻ സുലൈമാൻ സാഹിബ് 9 ജഗതി ശ്രീകുമാർ ഇടിമിന്നൽ ഈനാശു 10 മുകേഷ് 11 ജോസ് പെല്ലിശ്ശേരി 12 സുബൈർ 13 കനകലത ഗാനങ്ങൾ ഗാനരചന: ഓ എൻ വി കുറുപ്പ് സംഗീതം: മോഹൻ സിതാര നമ്പർ.
പാട്ട് പാട്ടുകാർ രാഗം 1 കുങ്കുമമലരുകളോ കെ ജെ യേശുദാസ് 2 ഒന്നാംകുന്നിന്മേലെ കെ ജെ യേശുദാസ് അവലംബം പുറത്തേക്കുള്ള കണ്ണികൾ മുഖമുദ്ര (1992) വിഡിയോ യൂട്യൂബിൽ മുഖമുദ്ര ഇന്റർനെറ്റ് മൂവി ഡാറ്റാബേസിൽ
മുഖവൂർ ശ്രീ മഹാവിഷ്ണു സ്വാമി ക്ഷേത്രം MughavoorMahavishnuSwamy MughavoorMahavishnuSwamy
തിരുവിതാംകൂർ ദേവസ്വം ബോർഡിന്റെ അധീനതയിലുള്ള, തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു വിഷ്ണുക്ഷേത്രമാണ് മുഖവൂർ ശ്രീ മഹാവിഷ്ണുസ്വാമി ക്ഷേത്രം .
കേരള സംസ്ഥാന പുരാവസ്തു വകുപ്പ് ക്ഷേത്രത്തിലെ  കരിങ്കൽ പാളികളിൽ കൊത്തിവച്ചിട്ടുള്ള  ശിലാലിഖിതങ്ങളെക്കുറിച്ച് നടത്തിയ പഠന റിപ്പോർട്ട്‌ ഇപ്രകാരമാണ് കൊല്ലവർഷം 700 (എ.ഡി. 1525) പരമ പരംഝോത ഒതനൻ ഉപകാരമായി നിർമിച്ചു നൽകിയതാണ് ഈ ശ്രീകോവിൽ.
ക്ഷേത്ര മുറ്റത്തെ കരിങ്കൽ പാളികളിൽ കൊത്തിയിട്ടുള്ള ലിഖിതങ്ങൾ കൊല്ലവർഷം 3 മുതൽ 8 വരെ നിലനിന്നിരുന്ന വട്ടെഴുത്ത് ലിപിയിൽലുള്ളതാണ്.
ശ്രീകോവിലിനുള്ളിലെ ഗർഭഗൃഹത്തിൻറെ കാലപ്പഴക്കം നിർണ്ണയിക്കുക അസാധ്യമാണ്.
കൃഷ്ണശിലയിൽ തീർത്ത ചതുർബാഹുവായ വിഷ്ണുരൂപം ഇവിടെയുണ്ട്.
അനന്തശായിയായ ഭഗവൻ ഇവിടെ ഉപസ്ഥിതനാണ്.
മീന മാസത്തിലെ തിരുവോണത്തിനാണ്  ഇവിടെത്ത ഉത്സവം തുടങ്ങുന്നത്.
പുരാണങ്ങളിൽ ശ്രേഷ്‌ഠമായ ശ്രീമഹാഭാഗവതം കഴിഞ്ഞ രണ്ട് പതിറ്റാണ്ടായി ഇവിടെ നടത്തുന്നു.
ഉത്സവത്തിന്റെ രണ്ടാം ഉത്സവദിവസം തുടങ്ങി ഏഴാം ദിവസമാണ് സമാപ്പിക്കുന്നത്.
തൊട്ടിൽവയ്പ്പ്
ഉത്സവത്തോടനുബന്ധിച്ചുള്ള ഭാഗവത സപ്താഹത്തിൻറെ നാലാം ദിവസം ക്ഷേത്രസന്നിധിയിൽ നടക്കുന്ന ഏറ്റവും സവിശേഷമായ വഴിപാടാണ്‌ തൊട്ടിൽവയ്പ് .
സന്താനങ്ങളില്ലാത്ത ദമ്പതിമാർ ഭഗവത് സന്നിധിയിലെത്തി മനമുരുകി പ്രാർത്ഥിക്കുന്ന അവസരത്തിൽ യജ്ഞപൗരാണികാരും ശ്രോതാക്കളും ഒരേ മനസ്സോടെ ഭഗവാനോട് അവർക്കുവേണ്ടി  പ്രാർത്ഥിക്കുന്നു.
യജ്ഞ ശാലയിലെ ശ്രീകൃഷ്ണാവതാരത്തിനുശേഷം നടക്കുന്ന ഈ മഹനീയ കർമ്മത്തിൽ മുൻവർഷങ്ങളിൽ പങ്കെടുത്ത നിരവധി ഭക്തർക്ക് സന്താനഭാഗ്യം സിദ്ധിച്ചിരിക്കുകയാണ്.
ഭഗവത് സന്നിധിയിൽ തൊട്ടിൽ വയ്ക്കുന്ന  ഭക്തജനങ്ങൾക്ക് ഉണ്ടായിട്ടുള്ള ഇത്തരം അനുഭവങ്ങൾ ഈ പ്രപഞ്ചത്തിൽ മുഖവൂരപ്പൻറെ സന്നിധിയിൽ മാത്രം കണ്ടു വരുന്നു.
ശാസ്ത്രം എത്ര വളർന്നാലും ലോകം ഉള്ളിടത്തോളം കാലം നിലനിൽക്കുന്ന വിശ്വാസം.
ഇത് ഈ മഹാ ക്ഷേത്രത്തിൻ്റെ മാത്രം വരദാനം ഇത് മുഖവൂരപ്പൻ്റെ ഐശ്വര്യ പ്രതീകം.
ഉപദേവാലയങ്ങൾ
ഗണപതി,ദേവി,നാഗർ തുടങ്ങിയവയാണ് ഇവിടെത്ത പ്രതിഷ്ഠകൾ .
ചിത്രശാല Old Photo
സമിപ ക്ഷേത്രങ്ങൾ കരിപ്പൂർ ശ്രീ ഭദ്രകാളി ക്ഷേത്രം കോട്ടപ്പുറം മഹാദേവ ക്ഷേത്രം Mughavoor Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറം കണ്ണി മുഖവൂർ മഹാവിഷ്ണു ക്ഷേത്രം ഫേസ്ബുക്ക്‌ പേജ്
മുഖാന്ധത ഇംഗ്ലീഷ് വിലാസം https://ml.wikipedia.org/wiki/Prosopagnosia
മുഖങ്ങളെ തിരിച്ചറിയാൻ കഴിയാതെ വരുന്ന അവസ്ഥ ഉളവാക്കുന്ന ഒരു രോഗമാണ് മുഖാന്ധത അഥവാ പ്രോസോഫിനോസിയ .
മസ്തിഷ്കത്തിന്റെ അടിവശത്ത് തകരാറ് സംഭവിക്കുന്നതുമൂലമാണ് ഈ രോഗം ഉണ്ടാവുന്നത്.
ഓക്സിപിറ്റൽ ദളങ്ങളുടെയും ടെമ്പറൽ ദളങ്ങളുടെയും നടുവിലായിട്ടാണ് തകരാറ് സംഭവിച്ചിരിക്കുക.
അവലംബം കൂടുതൽ വായനയ്ക്ക് ബാഹ്യ ലിങ്കുകൾ വിക്കിവേഴ്സിറ്റിയിൽ മുഖാന്ധത പറ്റിയുള്ള പഠന സാധനങ്ങൾ ലഭ്യമാണു് Face Blind!
—The online book on face blindness by Bill Choisser, San Francisco.
Prosopagnosia Research Center at Dartmouth College , Harvard University and University College London .
Prosopagnosia Research at Bournemouth University
മുഖാരി ഇംഗ്ലീഷ് വിലാസം https://ml.wikipedia.org/wiki/Mukhari കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണാടക സംഗീതത്തിലെ 22- ആം മേളകർത്താരാഗമായ ഖരഹരപ്രിയയുടെ ജന്യരാഗമാണ് മുഖാരി .
ഘടന,ലക്ഷണം ആരോഹണം സ രി2 മ1 പ നി2 ധ2 സ അവരോഹണം സ നി2 ധ1 പ മ1 ഗ2 രി2 സ കൃതികൾ കൃതി കർത്താവ് അടിമലരിണ തന്നെ ഇരയിമ്മൻ തമ്പി പാഹി സദാ സ്വാതിതിരുനാൾ ശ്രീ സരസ്വതി മുത്തുസ്വാമി ദീക്ഷിതർ ചലച്ചിത്രഗാനങ്ങൾ ഗാനം ചലച്ചിത്രം പച്ചപ്പനം‌തത്തേ നോട്ടം മാപ്പു നൽകൂ മഹാമതെ ദേവാസുരം ഈശ്വരൻ മനുഷ്യനായവതരിച്ചു ശ്രീ ഗുരുവായൂരപ്പൻ അവലംബം
http://www.malayalasangeetham.info/Raagas/Mukhari.html Archived 2009-08-05 at the Wayback Machine .
പുറത്തേക്കുള്ള കണ്ണികൾ സുബ്ബരായ ശാസ്ത്രികളുടെ ഏമാനിന്നേ എന്ന കൃതി പാലക്കാട് രാമപ്രസാദ് ആലപിച്ചത്
മുഖദ്ദർ കാ സിക്കന്ദർ
കാദർ ഖാൻ, വിജയ് കൗൾ, ലക്ഷ്മികാന്ത് ശർമ്മ എന്നിവർ ചേർന്ന് പ്രകാശ് മെഹ്‌റ നിർമ്മിച്ച് സംവിധാനം ചെയ്ത 1978 ലെ ഒരു ഇന്ത്യൻ ഹിന്ദി ഭാഷാ നാടക ചിത്രമാണ് മുഖദ്ദർ കാ സിക്കന്ദർ (
അമിതാഭ് ബച്ചൻ, പ്രകാശ് മെഹ്‌റയ്‌ക്കൊപ്പമുള്ള അദ്ദേഹത്തിന്റെ ഒൻപത് സിനിമകളിൽ അഞ്ചാമത്, വിനോദ് ഖന്ന, രാഖി, രേഖ, അംജദ് ഖാൻ, കാദർ ഖാൻ, മയൂർ രാജ് വർമ, രഞ്ജിത്, യൂസഫ് ഖാൻ, നിരുപ റോയ് എന്നിവരോടൊപ്പം അഭിനയിക്കുന്നു.
ബോംബെയിലെ ചേരിയിൽ വളർന്ന അനാഥനായ സിക്കന്ദറിന്റെ (കുട്ടിയായി വർമ്മയും മുതിർന്ന ആളായി ബച്ചനും അഭിനയിച്ചത്) കഥയാണ് ചിത്രം പറയുന്നത്.
രാംനാഥ് എന്ന ധനികന്റെ വീട്ടിൽ ഒരു അനാഥ ബാലൻ ജോലി ചെയ്യാൻ തുടങ്ങുന്നു.
അനാഥനായതിനാൽ രാംനാഥ് ആൺകുട്ടിയോട് മോശമായി പെരുമാറുന്നു.
രാംനാഥിന്റെ ഭാര്യയെ മറ്റൊരു അനാഥൻ കൊലപ്പെടുത്തിയെന്നും അതിനാൽ രാംനാഥിന് അനാഥരെ വെറുപ്പാണെന്നും പിന്നീട് വെളിപ്പെടുന്നു.
എന്നിരുന്നാലും, രാംനാഥിന്റെ മകൾ കാമ്‌ന ആൺകുട്ടിയോട് സഹതപിക്കുകയും അവർ അടുത്ത സുഹൃത്തുക്കളാകുകയും ചെയ്യുന്നു.
രാംനാഥിന്റെ വേലക്കാരി ഫാത്തിമ കുട്ടിയെ ദത്തെടുക്കുകയും 'ജയിച്ചവൻ' എന്നർത്ഥം വരുന്ന 'സിക്കന്ദർ' എന്ന് പേരിടുകയും ചെയ്തു.
ഒരു ദിവസം, കാമ്‌നയുടെ ജന്മദിനത്തിൽ, അവൾക്ക് ഒരു സമ്മാനം നൽകാൻ സിക്കന്ദർ തീരുമാനിച്ചെങ്കിലും അയാൾക്ക് പ്രവേശനം നിഷേധിക്കപ്പെട്ടു.
മറ്റൊരു വഴിയുമില്ലാതെ, സിക്കന്ദർ കാമ്‌നയുടെ മുറിയിലേക്ക് കടന്നു.
നിർഭാഗ്യവശാൽ, സിക്കന്ദറും ഫാത്തിമയും മോഷണക്കുറ്റം ആരോപിച്ച് രാംനാഥിന്റെ വീട്ടിൽ നിന്ന് പുറത്താക്കപ്പെട്ടു.
വളരെ ദിവസങ്ങൾക്ക് ശേഷം, ഫാത്തിമ മരിക്കുന്നു, ഫാത്തിമയുടെ ഇളയ മകൾ മെഹ്‌റുവിനെ പരിപാലിക്കാൻ സിക്കന്ദറിനെ വിട്ടു.
ദർവേഷ് ബാബ എന്ന ഫക്കീർ ദുഃഖിതനായ ഒരു സിക്കന്ദറിനെ ജീവിതത്തിന്റെ ദുരിതങ്ങൾ ഉൾക്കൊള്ളാൻ പ്രോത്സാഹിപ്പിക്കുന്നു, അങ്ങനെ ചെയ്താൽ അവൻ തീർച്ചയായും വിധിയുടെ ജേതാവായി മാറും.
കുറ്റവാളികളെയും കള്ളക്കടത്തുകാരെയും പിടികൂടിയതിന് പ്രതിഫലം വാങ്ങി മുതിർന്ന സിക്കന്ദർ ഇപ്പോൾ ധനികനായി.
ലാഭകരമായ ഒരു ബിസിനസ്സ് സ്ഥാപിക്കാനും തനിക്കും മെഹ്‌റൂവിനും വേണ്ടി ആകർഷകമായ ഒരു മാളിക പണിയാനും അദ്ദേഹത്തിന് കഴിഞ്ഞു.
കുട്ടിക്കാലത്തെ പ്രണയിനിയായ കാമ്‌നയെ സിക്കന്ദർ ഇപ്പോഴും ഓർക്കുന്നു.
കാമ്‌നയ്ക്കും രാംനാഥിനും ഇപ്പോൾ ബുദ്ധിമുട്ടുള്ള സമയമാണ്.
സിക്കന്ദർ കാമ്‌നയെ കാണുമ്പോൾ, താൻ അവളോട് സംസാരിക്കരുതെന്ന് അവൾ ആവശ്യപ്പെടുന്നു, ഇത് സിക്കന്ദറിനെ നിരാശപ്പെടുത്തി.
അവൻ അസ്വസ്ഥനും മദ്യപാനിയും ആയിത്തീരുകയും ഇടയ്ക്കിടെ സോഹ്‌റ ബീഗത്തിന്റെ വേശ്യാലയം സന്ദർശിക്കുകയും ചെയ്യുന്നു.
സൊഹ്‌റ സിക്കന്ദറുമായി ഒരു അവിഹിത പ്രണയത്തിൽ വീഴുന്നു.
ഒരു രാത്രി, ബാറിൽ വെച്ച് സിക്കന്ദർ, ഭാഗ്യമില്ലാത്ത അഭിഭാഷകനായ വിശാൽ ആനന്ദിനെ കണ്ടുമുട്ടുന്നു.
ഒരു ബോംബ് സ്ഫോടനത്തിൽ നിന്ന് സിക്കന്ദറിനെ രക്ഷിക്കാൻ വിശാൽ സ്വന്തം ജീവൻ പണയപ്പെടുത്തുമ്പോൾ ഒരു സൗഹൃദം രൂപപ്പെടുന്നു.
വിശാലും അവന്റെ അമ്മയും സിക്കന്ദറിന്റെ വീട്ടിലേക്ക് മാറുന്നു.
ദിലാവർ എന്ന കുറ്റവാളി സൊഹ്‌റയുമായി പ്രണയത്തിലാകുന്നു.
സിക്കന്ദറിനോടുള്ള അവളുടെ പ്രണയത്തെക്കുറിച്ച് അറിഞ്ഞതോടെ അയാൾക്ക് സിക്കന്ദറിനോട് അസൂയ തോന്നുന്നു.
ദിലാവർ സിക്കന്ദറിനെ നേരിടുകയും തുടർന്നുള്ള പോരാട്ടത്തിൽ സിക്കന്ദർ ക്രൂരമായി മർദ്ദിക്കുകയും ചെയ്യുന്നു.
സിക്കന്ദറിനെ കൊല്ലുമെന്ന് അവൻ ആണയിടുന്നു.
സാമ്പത്തികമായി ബുദ്ധിമുട്ടുന്ന രാംനാഥും കാമ്‌നയും സിക്കന്ദർ തങ്ങളുടെ ബില്ലുകൾ അജ്ഞാതമായി അടയ്ക്കുന്നതായി കണ്ടെത്തി.
രാംനാഥ് നന്ദി പറഞ്ഞു.
രണ്ട് വീട്ടുകാരും സൗഹൃദത്തിലാകുന്നു, വിശാലും രാംനാഥിനൊപ്പം പ്രവർത്തിക്കാൻ തുടങ്ങുന്നു.
പ്രചോദനം ഉൾക്കൊണ്ട്, ഒരു പ്രണയലേഖനത്തിലൂടെ കാമ്‌നയോട് തന്റെ പ്രണയം തുറന്നുപറയാൻ സിക്കന്ദർ ശ്രമിക്കുന്നു.
സിക്കന്ദർ തന്നെ നിരക്ഷരനായതിനാൽ, വിശാൽ അവനുവേണ്ടി കത്ത് പകർത്തി, പക്ഷേ കത്ത് യഥാർത്ഥത്തിൽ വിശാലിന്റെതാണെന്ന് കാമ്‌ന തെറ്റിദ്ധരിച്ചപ്പോൾ പദ്ധതി പരാജയപ്പെടുന്നു.
സിക്കന്ദർ സ്നേഹിക്കുന്ന പെൺകുട്ടിയാണ് കാമ്‌നയെന്ന് വിശാൽ അറിയുന്നില്ല, അവർ പരസ്പരം സ്നേഹിക്കാൻ തുടങ്ങുന്നു.
ഇത് മനസിലാക്കിയ സിക്കന്ദർ തന്റെ വികാരങ്ങളുമായി മല്ലിടുന്നു, പക്ഷേ വിശാലുമായുള്ള സൗഹൃദത്തിന് വേണ്ടി തന്റെ പ്രണയം ത്യജിക്കണമെന്ന് തീരുമാനിക്കുന്നു.
കാമ്‌നയോടുള്ള തന്റെ വികാരത്തിന്റെ തെളിവുകൾ അവൻ മറച്ചുവെക്കുന്നു, അവന്റെ നിർബന്ധപ്രകാരം വിശാലും കാമ്‌നയും വിവാഹം കഴിക്കാൻ പദ്ധതിയിടുന്നു.
അതേസമയം, മെഹ്‌റുവിന്റെ വിവാഹം മുടങ്ങാൻ സാധ്യത; സിക്കന്ദർ സൊഹ്‌റയെ പതിവായി സന്ദർശിക്കുന്നതിനെക്കുറിച്ച് അവളുടെ പ്രതിശ്രുതവരന്റെ കുടുംബം മനസ്സിലാക്കി, ഈ കാരണങ്ങളാൽ അവർ സഖ്യത്തെ എതിർക്കുന്നു.
സിക്കന്ദർ മാറില്ലെന്ന് അറിയുന്ന വിശാൽ, സോഹ്‌റയെ സന്ദർശിക്കുകയും സിക്കന്ദറിനെ ഉപേക്ഷിക്കാൻ സമ്മതിക്കുകയാണെങ്കിൽ പണം നൽകാമെന്ന് വാഗ്ദാനം ചെയ്യുകയും ചെയ്യുന്നു.
കാരണം മനസ്സിലാക്കിയ സോഹ്‌റ പണം നിരസിച്ചു, എന്നാൽ സിക്കന്ദറിനെ വീണ്ടും സന്ദർശിക്കാൻ അനുവദിക്കുന്നതിനേക്കാൾ താൻ മരിക്കുന്നതാണ് നല്ലത് എന്ന് വിശാലിനോട് വാഗ്ദാനം ചെയ്യുന്നു.
പിന്നീട്, സിക്കന്ദർ സോഹ്‌റയിലെത്തുന്നു.
അവന്റെ പ്രവേശനം തടയാൻ അവൾക്ക് കഴിയാതെ വന്നപ്പോൾ, അവൾ തന്റെ വജ്രമോതിരത്തിൽ ഒളിപ്പിച്ച വിഷം കഴിച്ച് ആത്മഹത്യ ചെയ്യുകയും അവന്റെ കൈകളിൽ മരിക്കുകയും ചെയ്യുന്നു.
ഇതിനിടയിൽ ദിലാവർ സിക്കന്ദറിന്റെ ബദ്ധശത്രുവായ ജെ ഡിയുമായി സഖ്യമുണ്ടാക്കി, സോഹ്‌റയുടെ മരണവാർത്ത അറിഞ്ഞയുടൻ സിക്കന്ദറിനെയും കുടുംബത്തെയും നശിപ്പിക്കാൻ പദ്ധതിയിടുന്നു.
കാമ്‌നയും മെഹ്‌റുവും വിവാഹത്തിനുള്ള ഒരുക്കത്തിലാണ്; ജെ ഡിയും കൂട്ടാളികളും മെഹ്‌റുവിനെ തട്ടിക്കൊണ്ടുപോയി, പക്ഷേ വിശാൽ അവരെ പിന്തുടരുകയും അവളെ രക്ഷിക്കുകയും ചെയ്യുന്നു.
ദിലാവർ കാംനയെ തട്ടിക്കൊണ്ടുപോയി, എന്നാൽ സിക്കന്ദർ അവനെ പിന്തുടരുന്നു.
ദിലാവറിനോട് യുദ്ധം ചെയ്യുന്നതിനിടയിൽ അവൻ കാമ്‌നയെ രക്ഷിച്ച് വീട്ടിലേക്ക് അയക്കുന്നു.
അവസാന യുദ്ധത്തിൽ, ദിലാവറിനും സിക്കന്ദറിനും മാരകമായി പരിക്കേറ്റു, സിക്കന്ദർ ഒരിക്കലും സോഹ്‌റയെ സ്നേഹിച്ചിട്ടില്ലെന്നറിയുന്നതിൽ ദിലാവർ ആശ്ചര്യപ്പെടുന്നു.
മരിക്കുന്ന ഒരു സിക്കന്ദർ കാമ്‌നയുടെയും വിശാലിന്റെയും വിവാഹത്തിൽ എത്തുന്നു.
വിവാഹ ചടങ്ങുകൾ പൂർത്തിയായപ്പോൾ, സിക്കന്ദർ കുഴഞ്ഞുവീഴുന്നു.
മരിക്കുന്ന അവന്റെ വാക്കുകൾ അശ്രദ്ധമായി കാമ്‌നയോടുള്ള തന്റെ പ്രണയം വെളിപ്പെടുത്തുന്നു, കൂടാതെ വിശാൽ അവനെ ഒരു സിനിമയിലെ തീം സോങ്ങിൽ നിന്ന് ഒരു പുനരാവിഷ്‌ക്കരണം നടത്തുന്നു: "ജീവിതം എന്നെങ്കിലും നിങ്ങളെ ഒറ്റിക്കൊടുക്കാൻ പോകുന്നു... മരണം നിങ്ങളുടെ യഥാർത്ഥ പ്രണയമാണ്, അത് നിങ്ങളെ ഒപ്പം കൊണ്ടുപോകും..."
സിക്കന്ദറിന്റെ മുഴുവൻ ജീവിതം അവന്റെ മുന്നിൽ മിന്നിമറയുന്നു, പാട്ട് പൂർത്തിയാകുമ്പോൾ തന്നെ വിശാലിന്റെ കൈകളിൽ അവൻ മരിക്കുന്നു.
കല്യാണം ഒരു ശവസംസ്കാരമായി മാറുന്നിടത്താണ് സിനിമ അവസാനിക്കുന്നത്.
അഭിനേതാക്കൾ അമിതാഭ് ബച്ചൻ - സിക്കന്ദർ മയൂർ രാജ് വർമ്മ - യുവ സിക്കന്ദർ വിനോദ് ഖന്ന - വിശാൽ ആനന്ദ് രാഖി ഗുൽസാർ - കാംന രേഖ - സോഹ്റ ബീഗം അംജദ് ഖാൻ - ദിലാവർ രഞ്ജിത് - ജെ. ഡി ശ്രീറാം ലാഗു - രാംനാഥ് ഗോഗ കപൂർ - ഗോഗാ നിരുപ റോയ് - ഫാത്തിമ രാം സെതി - പ്യാരെലാൽ "ആവാര" കാദർ ഖാൻ - ദർവേഷ് ബാബ മൻമോഹൻ കൃഷ്ണ - പിയാനോ ഇൻസ്ട്രക്ടർ പൈദി ജയരാജ് - ഡോക്ടർ കപൂർ യൂസഫ് ഖാൻ - സെത് പോൾ വികാസ് ആനന്ദ് - പോലീസ് ഇൻ്പെക്ടർ സുലോചന ലത്കർ - വിശാലിന്റെ അമ്മ സംഗീതം
സഹോദരൻ കല്യാൺജി ആനന്ദ്ജിയുടെ സഖ്യമാണ് അഞ്ജാനും പ്രകാശ് മെഹ്‌റയും (സലാം-ഇ-ഇഷ്‌ക്) എഴുതിയ വരികൾക്ക് സൗണ്ട് ട്രാക്ക് രചിച്ചത്.
"Muqaddar Ka Sikandar" Kishore Kumar 05:20 2.
"Muqaddar Ka Sikandar (Sad)" Mohammad Rafi 02:39 3.
"O Saathi Re Tere Bina (Male)" Kishore Kumar 04:30 4.
"O Saathi Re Tere Bina (Female)" Asha Bhosle 05:36 5.
"Pyar Zindagi Hai" Lata Mangeshkar , Mahendra Kapoor , Asha Bhosle, 07:25 6.
"Wafa Jo Na Ki To" Hemlata 03:10 7.
"Dil To Hai Dil" Lata Mangeshkar 04:09 8.
"Salaam-E-Ishq Meri Jaan" Lata Mangeshkar , Kishore Kumar 05:49 ആകെ ദൈർഘ്യം: 38:38 ബോക്സ് ഓഫീസ്
10 മില്യൺ യൂറോയുടെ ബഡ്ജറ്റിൽ നിർമ്മിച്ച ഈ ചിത്രം ഇന്ത്യയിൽ 170 ദശലക്ഷം പൗണ്ട് നേടി.
ഷോലെ (1975), ബോബി (1973) എന്നിവയ്ക്ക് ശേഷം ഈ വർഷത്തെ ഏറ്റവും കൂടുതൽ വരുമാനം നേടിയ ചിത്രവും, ഈ ദശകത്തിലെ ഏറ്റവും കൂടുതൽ വരുമാനം നേടിയ മൂന്നാമത്തെ ചിത്രവുമായിരുന്നു ഇത്.
ബോക്സ് ഓഫീസ് ഇന്ത്യയുടെ അഭിപ്രായത്തിൽ ഈ ചിത്രം ഒരു ബ്ലോക്ക്ബസ്റ്റർ ആയിരുന്നു.
സിനിമ വളരെ വലിയ ഹിറ്റായിരുന്നു, ആളുകൾ സിനിമയുടെ ടിക്കറ്റുകൾ വാങ്ങാൻ ക്യൂവിൽ നിൽക്കുന്നു, അനന്തമായി കാത്തിരുന്നു.
ചില സമയങ്ങളിൽ ടിക്കറ്റുകൾക്കായി കാത്തുനിൽക്കുന്ന ജനക്കൂട്ടം രാത്രി മുഴുവൻ സിനിമാ ഹാളുകൾക്ക് മുന്നിൽ ഉറങ്ങിയിരുന്നു.
2017 ൽ.
അംഗീകാരങ്ങൾ 26th Filmfare Awards Category Recipient(s) Result Best Film Prakash Mehra നാമനിർദ്ദേശം Best Director Best Actor Amitabh Bachchan Best Supporting Actor Vinod Khanna Best Supporting Actress Rekha Best Comedian Ram Sethi Best Story Laxmikant Sharma Best Male Playback Singer Kishore Kumar ( For "O Saathi Re Tera Bina" ) Best Female Playback Singer Asha Bhosle for ( For "O Saathi Re Tera Bina" ) ഇതും കാണുക അമർ അക്ബർ ആൻ്റണി കൂലി (1983 ചിത്രം) മുസ്ലീം സാമൂഹിക കുറിപ്പ് അവലംബം പുറത്തേക്കുള്ള കണ്ണികൾ മുഖദ്ദർ കാ സിക്കന്ദർ ഇന്റർനെറ്റ് മൂവി ഡാറ്റാബേസിൽ
സംക്രമണ ലോഹം ഇംഗ്ലീഷ് വിലാസം https://ml.wikipedia.org/wiki/Transition_metal
രസതന്ത്രത്തിൽ സംക്രമണ ലോഹം ( സംക്രമണ മൂലകം എന്നും പറയുന്നു) എന്നതിന് രണ്ട് നിർവചനങ്ങൾ നിലവിലുണ്ട്.
ആവർത്തനപ്പട്ടികയിലെ ഡി-ബ്ലോക്കിലുള്ള , സിങ്ക് , കാഡ്മിയം , മെർക്കുറി എന്നിവയുൾപ്പെടെയുള്ള മൂലകങ്ങൾ ഇങ്ങനെ അറിയപ്പെടുന്നു.
ഇത് ആവർത്തനപ്പട്ടികയിൽ 3 മുതൽ 12 വരെയുള്ള ഗ്രൂപ്പുകളാണ്‌.
ഐ.യു.പി.എ.സി യുടവചന പ്രകാരം, "അപൂർണ്ണമായ ഡി ഉപ-ഷെൽ ഉള്ളതോ അല്ലെങ്കിൽ അപൂർണ്ണമായ ഡി ഉപ-ഷെൽ ഉള്ളതായ ധന അയോണുകൾ നൽകുന്ന മൂലകങ്ങൾ ആണ്‌ സംക്രമണ ലോഹങ്ങൾ."
ഈ നിർവചന പ്രകാരം സിങ്ക്, കാഡ്മിയം, മെർക്കുറി* എന്നിവ സംക്രമണ ലോഹങ്ങളല്ല.
(* 2007 സെപ്റ്റംബറിൽ മെർക്കുറി(IV) ഫ്ലൂറൈഡ്  (HgF 4 )എന്ന സംയുക്തത്തിന്റെ നിർമ്മാണത്തെപറ്റിയുള്ള വാർത്ത വന്നതോടെ മെർക്കുറി ഒരു സംക്രമണ മൂലകമാണെന്ന് പല രസതന്ത്രജ്ഞരും വിധിയെഴുതി.
എന്നാൽ പിന്നീട് നടന്ന ഒരു പരീക്ഷണത്തിലും (2016 വരെ) ഈ സംയുക്തം നിർമ്മിക്കാനായില്ല) മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
സംക്രാന്തി ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) സംക്രാന്തി
കോട്ടയം ജില്ലയിലെ ഒരു സ്ഥലം.
കോട്ടയത്തു നിന്നും ഏകദേശം 5 കിലോമീറ്റർ വടക്കാണ് ഈ സ്ഥലം.
കോട്ടയം മെഡിക്കൽ കോളേജ് ആശുപത്രിയിലേയ്ക്കു് ഇവിടെ നിന്നു്  രണ്ടര കി.
മീറ്ററും, മഹാത്മാ ഗാന്ധി  യൂണിവേഴ്സിറ്റിയിലേയ്ക്ക് 5 കി.
മീറ്ററും ദൂരമുണ്ട്.
കുമാരനെല്ലൂരും അതിരമ്പുഴയും സമീപ പ്രദേശങ്ങളാണ്.
മിഥുന മാസം 32ന്  പുരാതന കാലം മുതലേ നടക്കുന്ന സംക്രമ വാണിഭവുമായി (സംക്രാന്തി വാണിഭം) ബന്ധപ്പെട്ടാണു് ഈ സ്ഥലപ്പേരുണ്ടായത്.
സംക്രാന്തി വാണിഭം
മുൻ കാലങ്ങളിൽ കുട്ട , വട്ടി , മുറം , പായ , ഉരൽ , അരകല്ല് , ആട്ടുകല്ല് , പാത്രങ്ങൾ , പണിയായുധങ്ങൾ, കട്ടിൽ , അലമാര തുടങ്ങി  വീടുകളിൽ ആവശ്യമുണ്ടായിരുന്ന  സർവ്വ സാധനങ്ങളും-പല ചരക്കു സാധനങ്ങൾ ഒഴികെ- വങ്ങാൻ
ഒരു വലിയ പ്രദേശത്തെ ജനങ്ങൾ ആശ്രയിച്ചിരുന്നത് ഈ വാർഷിക മേളയെയാണ്.
ഇതിനു പ്രധാനമായി രണ്ട് കാരണങ്ങളുണ്ട്.
അക്കാലത്ത് ഇത്തരം സാധനങ്ങൾ വിൽക്കുന്ന കടകൽ ഉണ്ടായിരുന്നില്ല.
അക്കാലത്ത്  കുട്ട, പായ്, മുറം, തുടങ്ങിയ സാധനങ്ങൾ ഉണ്ടാക്കിയിരുന്ന വിഭാഗം ജനങ്ങൾക്ക്  അത് വിറ്റഴിക്കുവാനും ആളുകൾക്ക്  അതൊക്കെ വങ്ങാനും വേറെ സംവിധാനങ്ങൽ ഇല്ലായിരുന്നു.
ചിലയിട്ങ്ങളിൽ ഉൽസവപ്പറമ്പുകളിലും
പള്ളിപ്പെരുന്നാളിനും ലഭിച്ചിരുന്നു എന്നതൊഴികെ.
ഏതാണ്ട് ഒരു മാസത്തോളം  സാധനങ്ങൽസാംക്രാന്തിയിൽ വില്പനയ്ക്കായി വയ്ക്കുമായിരുന്നു.
ഇത്തരം സാധനങ്ങളൊക്കെ കടകളിൽ കിട്ടാൻ തുടങ്ങിയ ഏതാണ്ട് 20 വർഷം മുമ്പു വരെ വളരെ സജീവമായിരുന്ന ഈ കൊടുക്കൽ വാങ്ങൽമേള, സൂപ്പർ മാർക്കറ്റുകളുടെ ഇക്കാലം ആയപ്പോഴേയ്ക്ക്  തീരെ ശോഷിച്ചു പോയിരിക്കുന്നു.
ഒരു  ആചാരത്തിന്റെ ഓർമ്മയായി ഒരു ദിവസത്തേയ്ക്കു മാത്രമായി ഇപ്പോഴും ഇത് നടന്നു വരുന്നു.
ഇതിനു സമാനമായി കോട്ടയതിനു കുറച്ചു തെക്കു മാറിയുള്ള പാക്കിലും സംക്രമ വാണിഭം നടക്കുന്നു.
ഇത് കർക്കിടകം ഒന്നു മുതൽ 
പത്തു ദിവസത്തേയ്ക്കാണ്.
സംഖ്യാവിശകലനം ഇംഗ്ലീഷ് വിലാസം https://ml.wikipedia.org/wiki/Numerical_analysis
ബാബിലോണിയയിലെ കളിമൺ ഫലകം (വൈബിസി 7289) ബി.സി. 1800–1600 കാലഘട്ടത്തുനിന്ന്.
രണ്ടിന്റെ വർഗ്ഗമൂലം 1 + 24/60 + 51/60 2 + 10/60 3 = 1.41421296...
എന്നാണ് കൊടുത്തിരിക്കുന്നത്
യഥാർത്ഥ ലക്ഷ്യത്തിന്റെ ഏറ്റവും അടുത്ത ഏകദേശ മൂല്യം നൽകുന്ന ആൽഗോരിതങ്ങൾ ഉപയോഗിക്കുന്നതിനെയാണ് സംഖ്യാവിശകലനം (Numerical analysis) എന്നുവിളിക്കുന്നത്.
ബാബിലോണിയയിൽ നിന്ന് ലഭിച്ച ഒരു കളിമൺ ഫലകമാണ് ഇത്തരത്തിലെ ഏറ്റവും പഴയ വിശകലനങ്ങളിലൊന്ന്.
വൈബിസി 7289 എന്ന ഈ ഫലകം 2 {\displaystyle {\sqrt {2}}} -ന്റെ എട്ട് ദശാംശസ്ഥാനം വരെയുള്ള ഏകദേശമൂല്യം നൽകുന്നുണ്ട്.
ഇത് ഒരു സമചതുരത്തിന്റെ കർണ്ണരേഖയുടെ (ഡയഗണൽ) നീളം കണ്ടുപിടിക്കാനും ത്രികോണത്തിന്റെ വശങ്ങളുടെ അളവുകൾ നിർണ്ണയിക്കാനും ഉപയോഗിക്കാവുന്നതാണ്.
മരപ്പണിക്കും കെട്ടിടനിർമ്മാണത്തിനും ഈ അറിവ് ഉപകാരപ്രദമാണ്.
മിക്ക ആധുനിക സംഖ്യാവിശകലന സമ്പ്രദായങ്ങളും കൃത്യമായ ഉത്തരം കണ്ടുപിടിക്കാനല്ല, മറിച്ച് ഏറ്റവും കൃത്യമായ ഉത്തരം (ചെറിയ തെറ്റുകളോടെയാണെങ്കിലും) കണ്ടുപിടിക്കാനാണ് ശ്രമിക്കുന്നത്.
ഇതുതന്നെയാണ് ബാബിലോണിലെ കളിമൺ ഫലകത്തിലും ചെയ്തിട്ടുള്ളത്.
എഞ്ചിനിയറിംഗ്, ഭൗതികശാസ്ത്രം, ജീവശാസ്ത്രം, കല എന്നിവിടങ്ങളിലും സംഖ്യാവിശകലനം ഉപയോഗിക്കപ്പെടുന്നുണ്ട്.
കുറിപ്പുകൾ ↑ യേൽ ബാബിലോണിയൻ ശേഖരത്തിൽ നിന്നാണ് ഫോട്ടോയും ചിത്രീകരണവും വിവരണവും ↑ The New Zealand Qualification authority specifically mentions this skill in document 13004 version 2, dated 17 October 2003 titled CARPENTRY THEORY: Demonstrate knowledge of setting out a building അവലംബങ്ങൾ {{ cite book }} : | edition= has extra text ( help ) ; Cite has empty unknown parameter: | coauthors= ( help ) {{ cite book }} : | edition= has extra text ( help ) Trefethen, Lloyd N. (2006).
"Numerical analysis" , 20 pages.
In: Timothy Gowers and June Barrow-Green (editors), Princeton Companion of Mathematics , Princeton University Press.
{{ cite book }} : Check date values in: | year= ( help ) {{ cite journal }} : Cite journal requires | journal= ( help ) CS1 maint: numeric names: authors list ( link ) (examples of the importance of accurate arithmetic).
ജേണൽ Numerische Mathematik , volumes 1-66, Springer, 1959-1994 (searchable; pages are images).
(in English) (in German) Numerische Mathematik at SpringerLink Archived 2012-12-08 at Archive.is , volumes 1-112, Springer, 1959–2009 SIAM Journal on Numerical Analysis , volumes 1-47, SIAM, 1964–2009
സോഫ്റ്റ്‌വെയറും കോഡും Numerical methods for Fortran programmers Java Number Cruncher features free, downloadable code samples that graphically illustrate common numerical algorithms Excel Implementations Archived 2011-07-18 at the Wayback Machine .